open-index/open-wikipedia-markdown huggingface dataset:
Eiksundtunnelen

**Eiksundtunnelen** er en undersjøisk veitunnel som forbinder Hareidlandet med fastlandet i Møre og Romsdal. Tunnelen går fra øya Eika i Ulstein, under Yksnøya, Vartdalsfjorden og Lidaveten til Sørheim på Berkneshalvøya i Ørsta kommune. Tunnelen er 7&nbsp;765 meter lang. Den er den nest dypeste vegtunnelen i verden og Norges fjerde lengste undersjøiske veitunnel. Ryfylketunnelen, ferdigstilt i 2019, tok over som den lengste og dypeste undersjøiske veitunnelen i verden. Eiksundtunnelen var verdens dypeste undersjøisk veitunnel før det.

## Fastlandsforbindelse til fire kommuner
Eiksundtunnelen er en del av Eiksundsambandet, som gir kommunene Hareid, Ulstein, Sande og Herøy fastlandsforbindelse. Med en dybde på 287 meter var Eiksundtunnelen verdens dypeste veitunnel. Arbeidet med tunnelen begynte sommeren 2004. Eiksundsambandet åpnet 23. februar 2008 og er en del av fylkesvei 653.

Største stigning i tunnelen er 9,6&nbsp;% opp mot Eika. Stigningen opp mot Berkneshalvøya er 7,6&nbsp;%.

Tunnelen var bompengebelagt til sommeren 2014. Ordinær takst for personbiler var , men den 14. juni 2014 ble bompengeordningen fjernet, og all ferdsel er nå avgiftsfri. Dette ble markert ved et arrangement der samferdselsminister Ketil Solvik-Olsen var til stede.

I samband med ferjefri E39 så planlegges en flytende bru over Sulafjorden. Dessuten planlegges enten en ny bru over Vartdalsfjorden eller å bruke Eiksundtunnelen.

## Debatt om samfunnsøkonomisk lønnsomhet
De totale investeringskostnadene for Eiksundsambandet kom på knapt én milliard NOK, ifølge Statens vegvesens offisielle beregninger.

I debatten om den samfunnsøkonomiske lønnsomheten av bro- og tunnelsamband har Eiksundtunnelen blitt trukket fram som et eksempel på et prosjekt som ikke er lønnsomt ut fra et rent samfunnsøkonomisk regnestykke. Til Dagens Næringsliv uttalte forskningsleder Gisle Solvoll ved Handelshøgskolen i Bodø følgende:

«Hvis du for eksempel ser på Eiksundtunnelen i Møre og Romsdal så viser regnestykket at en for investerings- og driftskostnadene knyttet til tunnelen, kunne gitt brukerne gratis fergetransport i all fremtid og i tillegg servert dem en tre retters middag på hver tur, og allikevel hatt penger til overs.»

Resultatet ble derimot ett annet, med høy vekst i ÅDT etter åpning og stor vekst i årene etter konkluderer evalueringsrapporten fra 2014 med positiv netto nytte.

## Dødsulykke juni 2009
Den 28. juni 2009 skjedde den første dødsulykken i tunnelen. To kjøretøy var involvert i ulykken, og fem mennesker mistet livet. Ifølge politiet er høy fart på den ene bilen den sannsynlige årsaken til ulykken.

## Se også
* Eiksundbrua
* Veitunneler i Norge
* Undersjøiske veitunneler i Norge

## Referanser


## Eksterne lenker
* Sunnmørsposten: Skolebuss tok fyr (12. november 2009)
* Vegen og Vi: Opna mot verda (nr. 4/2008, 28. februar 2008)
* Statens vegvesen: Eiksundsambandet (21. februar 2008)
* Våre Veger: Eiksundsambandet blir forsinket (23. oktober 2007)
Verdensmesterskapet på skøyter

Det internasjonale skøyteforbundet International Skating Union (ISU) arrangerer **verdensmesterskap på skøyter** i følgende fire grener:

### Hurtigløp
* Allround-VM i hurtigløp
* Enkeltdistanse-VM i hurtigløp
* Junior-VM i hurtigløp
* Sprint-VM i hurtigløp

### Kortbaneløp
* VM i kortbaneløp
* Lag-VM i kortbaneløp
* Junior-VM i kortbaneløp

### Kunstløp
* VM i kunstløp
* Junior-VM i kunstløp

### Synkronløp
* VM i synkronløp
* Junior-VM i synkronløp

## Se også
* VM i bandy
* VM i ishockey
Strandsone

**Strandsonen** er i Norge et generelt byggeforbud i et 100-meterssone langs kysten som har som formål å sikre allemannsretten og er begrunnet av «hensyn til natur- og kulturmiljø, friluftsliv, landskap og andre allmenne interesser.» Strandsonen er areaet 100 meter vinkelrett inn over land fra kystlinjen, målt i horisontalplanet. Denne sonen er omfattet av et generelt bygge- og deleforbud etter plan- og bygningsloven. Nybygging og oftest også tilbygg og påbygg, krever derfor dispensasjon. Unntatt er strandsone som er regulert til byggeformål eller som ligger i byer eller tettsted. Nesten en tredjedel av arealet i Norges strandsone er påvirket av menneskelige inngrep og anses ikke som tilgjengelig for allmenheten.

Strandsonen kan ha ulik utstrekning og variasjon både når det gjelder terreng, økologi og menneskelige bruksmåter. Ofte brukes 100-metersbeltet som en rettesnor, men det er de faktiske forholdene som må avgjøre hvor stort område som skal forvaltes etter regler og retningslinjer for strandsonen. Det er vanligvis den enkelte kommune som har ansvaret for å etterse strandsonen. Bygging i strandsonen krever derfor ofte dispensasjon fra kommunen. Langs sjøen og vassdrag er det et generelt byggeforbud ifølge plan- og bygningslovens § 1-8. Men det finnes en rekke unntak fra denne bestemmelsen, det vil si tilfeller eller tiltak der den generelle 100-metersgrensen ikke gjelder.

Dersom det ikke er gitt byggetillatelse er det ulovlig å bygge i strandsonen. Forbedring og restaurering av eksisterende eiendommer har ofte mindre klare regler, noe som fører til mye debatt i lokalpolitikk. Men dette får mindre oppmerksomhet fordi forbedring sjelden oppfattes som sjenerende av allmennheten.

Privat eiendom i strandsonen deles opp i utmark og innmark. I utmark er det alminnelig ferdselsrett. I innmark kan det i enkelte tilfelle være begrenset rett til ferdsel basert på lokale forhold, sedvane og hevd.

## Referanser


## Eksterne lenker
* lovdata.no Friluftsloven
* ssb.no Byggeaktivitet i strandsonen, 2014-2015
Gunnar Goes Comfortable

***Gunnar Goes Comfortable*** er en performativ dokumentarfilm regissert av Gunnar Hall Jensen. Filmen hadde premiere i 2003. 

Filmen omhandler filmskaperen, Gunnar Hall Jensen, og hans søken etter lykke. 

Rent kinematografisk består filmen i hovedsak av Super 8mm-film fotografert av Gunnar Hall Jensen.

## Referanser


## Eksterne lenker
* 
* www.gunnarthemovie.com – Gunnar Goes Comfortable
René Gardi

**René Gardi** (født 1. mars 1909, død 9. mars 2000) var en sveitsisk forfatter og naturforsker. Han skrev spesielt om håndverk og arkitektur fra det vestre Afrika.

Gardi var født i Bern i Sveits. Etter å ha studert matematikk, psykologi og zoologi ved universitet i Bern ble han Sekundarlehrer i Brügg utenfor Biel i årene 1931 til 1945. Siden arbeidet han som uavhengig forfatter og rundtreisende foredragsholder (Vortragsreisender). Sine reiser har han dokumentert i en rekke bøker og to filmer.

I 1947 besøkte han Hestnes hvalstasjon i Trøndelag, som medførte til at han skrev boken *Walfischjagd*. Senere besøkte han også de nordlige deler av Norge, Svalbard og Skandinavia som resulterte i ytterligere bøker. Mange av hans bøker er oversatt.

Han mottok en rekke priser innen litteratur og ble i 1967 utnevnt til æresdoktor ved universitetet i Bern.

## Filmografi
* *Mandara* (1959)
* *Die letzte Karawane* (The Last Caravan) (1967)
 
## Bibliografi
* *Finland*, 1940
* *Mit rucksack.....*, 1940
* *Puoris Päivä*, 1940
* *Schwarzwasser*, ungdomsbok 1943
* *Nordland, unter fischern an Norwegens küste*, 1946
* *Walfischjagd*, 1947
* *Hans, der junge Rheinschiffer*, 1950
* *Gericht im lager*, (1950)
* *Bergvolk der Wüste*, 1951
* *Blaue Schleier – rote Zelte*, 1951
* *Mit der windrose im Knopfloch*, 1951
* *Spitzbergen*, 1952
* *Vom glückhaften wandern*, 1952
* *Mandara*, 1953
* *Der Schwarze Hepastus*, 1954
* *Unter Walfängern und Eismeerfischern*, 1954
* *Kirdi*, 1955
* *Tambaran*, 1956
* *Blaue schleier, rote zelte*, 1958
* *Sepik*, 1958
* *Sardinien – Sardegna – Sardaigne*, 1960
* *Tschad*, 1960
* *Unter dem polarkreis*, 1961
* *Wenn sie nach Syrien gehen*, 1961
* *Schwarzes Arkadien*, 1962
* *Kiligei*, 1964
* *Der frende am Tana*, 1965
* *Gavva*, 1965
* *Von der Sahara zum Tscad*, 1965
* *Wiedersehen mit Lappland*, 1965
* *Sahara*, 1967
* *Von kerlen und Käuzen*, 1967
* *Felsbilder der Sahara im Tassili n`Ajjer*, 1969
* *Heiteres aus Afrika*, 1969
* *Unter Afrkanischen handwerkern*, 1969
* *Provence*, 1970
* *Cram cram*, 1971
* *Auch im Lehmhaus lässt sich`s leben*, 1973
* *Sehr verehrte Damen und Herren*, 1974
* *Weisheiten und Narrheiten*, 1975
* *Tenere*, 1978
* *Matadi*, 1979
* *Atlantika*, 1981

## Referanser


## Eksterne lenker
* 
* 
*
Nikola Žigić

**Nikola Žigić** (serbisk: Никола Жигић) (født 25. september, 1980, i Bačka Topola, Vojvodina, Serbia, SFR Jugoslavia) er en serbisk fotballspiller som spilte for Birmingham City i England. Han har blitt kåret til Serbias beste spiller i 2003, 2004 og 2006. Zigic er 2,02&nbsp;m høy og regnes som en av de høyeste spillere i dagens fotball.

## Eksterne lenker
*
Thomas Parr

**Thomas Johannes Lauritz Parr** (født 13. mai 1862 i Drøbak, død 12. august 1935 i Bergen) var en norsk psykolog, skolemann, skribent og statsstipendiat.

Han tok eksamen ved Kristiania handelsgymnasium 1877, og arbeidet ved kontor 1877-82 før han tok artium 1883, og i de neste syv årene studerte ulike fag: filologi, filosofi, historie og fransk. Han avla *sproglig-historisk lærereksamen i [[1890]]*, og var fra 1882 ansatt ved Tank skole i Bergen, fra 1900 ved Bergen katedralskole. 

Parrs hovedområde som skribent og samfunnsdebattant var det etisk-pedagogisk-psykologiske; han hevdet at «en arbeider med en noenlunde klar forestilling om sitt livs mål og midler som medlem av samfunnet har en mer verdifull dannelse enn den lærdeste professor uten en slik dannelse» (i tidsskriftet *Vor ungdom*, 1894). Han agiterte også for at undervisningen i større grad måtte ta hensyn til elevenes anlegg, modenhetsgrad og arbeidsevne.

Han tok doktorgraden i 1913 på avhandlingen *Følelsesbetoningens intellektuelle egenværdi: Er der nogen grund til en dualisme mellem erkjendelse og følelse?* (utgitt som bok 1912; oversatt til *Der intellektuelle Eigenwert der Gefühlsbetonung : Ist der Dualismus zwischen Erkenntnis und Gefühl berechtigt?* 1923) 

Statsstipendiat fra 1919 til 1923. Medlem av Vitenskapsakademiet fra 1917.

## Familie
Han var sønn av Hans Henry Parr (1811–91) og Laura Jørgensen (1826–92). Faren var skipsreder i Drøbak av Parr (slekt). Thomas giftet seg med Helga Eide (1865–), søster av Egil Eide.  Sønnen Albert Eide Parr (1900–91) ble marinbiolog og zoolog i USA.

## Litteratur
* Harald Beyer. «Thomas Parr». I: *Norsk biografisk leksikon*, 1. utg.
Kapp Verdes riksvåpen

**Kapp Verdes riksvåpen** består av to blå og en hvit sirkel med en blå triangel i midten med en brennende fakkel, under triangelen tre blå striper. I bue over triangelen landets navn på portugisisk. Sirkelen er omkranset av ti stjerner og to palmekvister. De ti stjernene representerer de ti største øyene. Triangelen med fakkelen symboliserer nasjonal enighet og frihet.
Eritreas riksvåpen

**[[Eritrea]]s riksvåpen** ble tatt i bruk da landet erklærte seg uavhengig 24. mai 1993. Det består av en dromedar i en sirkel omkranset av to olivenkvister. Under landets navn i hvitt på blå bunn på de tre offisielle språkene; Tigrinya til venstre, engelsk i midten og arabisk til høyre. Dromedarer hadde en avgjørende rolle i uavhengighetskrigen da de ble brukt til å transportere forsyninger og utstyr til frigjøringshæren.

## Kilder
* Eritrea - Ministry of Information: The emblem of Eritrea  Besøkt 7. desember 2017
Burkina Fasos riksvåpen

**Burkina Fasos riksvåpen** er likt det gamle til Øvre Volta, men med Burkina Fasos flagg i skjoldet. To hvite hingster på hver sin side av skjoldet og bak to korslagde spyd, og over landets navn og under valgspråket på fransk: *Unité, Progrès, Justice* «Enighet, fremskritt, rettferdighet». Valgspråket på Øvre Voltas riksvåpen var  *Unité, Travail, Justice* «Enighet, arbeide, rettferdighet».
Jon Laberg

**Jon Laberg** (født 29. april 1859 i Bergen, død 1948) var lærer, lokalhistoriker og statsstipendiat. 

Han hadde lærerutdannelse fra Balestand (1876) og Stord (1882), og arbeidet som lærer flere steder: Hoddevik på Stad 1876-1878, Erdal i Lærdal 1878-1883, ved Kalmargaten skole for psykisk utviklingshemmede i Bergen 1883-1886, og overlærer ved Bergens folkeskole 1886-1926. 

Hans påtok seg sitt første større bygdehistoriske arbeid i 1915 med bygdebok for Hafslo, som utkom i 1926. Senere kom bøker om Jostedal (1936), Luster (1926), Årdal (1932), Balestrand (1934), Lærdal og Borgund (1938). Laberg begynte på arbeidet med *Bygdabok for [[Vik i Sogn]]*, som han ikke rakk å fullføre. Han skrev også skolehistorie fra Bergen.

Han representerte Venstre i Bergen bystyre 1888-1921, var varaordfører i to år og skolestyreformann i ti år. Vararepresentant til Stortinget 1895-1900. Statsstipendiat fra 1917. Mottok Borgerdådsmedaljen, avholdsbevegelsens Klostermedaljen og var æresmedlem i Sogn historielag.

## Referanser


## Litteratur
* sambok 27 bøker og artikler av Laberg
* nrk.no biografi i *Fylkesleksikon for Sogn og Fjordane*
* Skåsheim, Anders. «Overlærar Jon Laberg» I: *Tidsskrift utgjeve av Historielaget for Sogn*, 1952
Burundis riksvåpen

**Burundis riksvåpen** består av et rødt skjold med et løvehode, bak skjoldet tre korslagde tradisjonelle afrikanske spyd. Under skjoldet et bånd med landets valgspråk på fransk: *Unité, Travail, Progrès* «Enighet, Arbeide, Fremskritt».
Butthole Surfers

**Butthole Surfers** er et band fra USA. Det ble dannet i 1981 av Gibby Haynes og Paul Leary i San Antonio i Texas. De er mest kjent for sin svarte humor, et lydbilde med elementer fra punk, psykedelisk rock, heavy metal, støyrock og elektronika.
De er også kjent for kaotiske konserter og sin appetitt for rusmidler, især psykedelia, noe som tydelig påvirker musikken deres.

Bandet slo ikke igjennom kommersielt før i 1996 da de slapp albumet *Electriclarryland*.

## Diskografi
* 1983: *Butthole Surfers* (EP, også kjent som *Brown Reason to Live*)
* 1984: *Live PCPPEP*
* 1984: *Psychic... Powerless... Another Man's Sac*
* 1985: *Cream Corn from the Socket of Davis* (EP)
* 1986: *Rembrandt Pussyhorse*
* 1987: *Locust Abortion Technician*
* 1988: *Hairway to Steven*
* 1989: *Widowermaker* (EP)
* 1989: *Double Live*
* 1990: *Pioughd*
* 1993: *Independent Worm Saloon*
* 1996: *Electriclarryland*
* 2001: *Weird Revolution*
* 2002: *Humpty Dumpty LSD*

## Referanser


## Eksterne lenker
* 
* 
* 
*
Albert Kjær

**Albert Kjær** (født **Johan Albert Julius Kjær** 26. september 1852 i Bergen, død 1941) var en norsk filolog, bibliotekar og stedsnavngransker. 

Kjær ble cand.mag. i 1875, og arbeidet (etter ett år ved Bergen katedralskole og Pihls pigeskole) fra 1876 som amanuensis på Universitetsbiblioteket i Oslo, fra 1918 som førstebibliotekar. Han arbeidet 1880-83 også ved Deichmanske bibliotek. Kjær utga noen enkle historiebøker som *En liden lærebog i historie : (verdenshistorie – kirkehistorie – Norges historie) for folkeskoler paa landet* (1894), men hans største innsats som publisist var som redaktør av flere bind av Oluf Ryghs *[[Norske gaardnavne]]*, og P.A. Munchs *Norrøne gude- og heltesagn*.

Kjær var innvalgt i Det Norske Videnskaps-Akademi og ble som pensjonist utnevnt til statsstipendiat i 1922. Han ble hedret med *Festskrift tilegnet førstebibliotekar A. Kjær av venner 26. sept. 1924*, utgitt i 1924.

Han var sønn av Hans Christian Kjær (1808–) og Gedske Margrethe Brinchmann (1817–). Faren var skomaker. I 1889 giftet han seg med Johanne Torp (1863) fra Bergen, søster til filologen Alf Torp.

## Referanser


## Litteratur
* Albert Kjær, lenkesamling hos Prosjekt Runeberg
* Norsk allkunnebok; bd VII. 1956
* Amundsen, Leif. «Minnetale over førstebibliotekar A. Kjær». I: *Det norske videnskapsakademis årbok* 1941
*
Simen Ekern

**Simen Ekern** (født 1975) er en norsk journalist og sakprosaforfatter. Han har særlig skrevet om europeisk og italiensk politikk og samfunn. Han var NRKs Europa-korrespondent fra 2020 til 2025. Fra og med våren 2025 er han utenrikskommentator i Dagens Næringsliv. 

## Liv og virke
Ekern er utdannet idéhistoriker. Han tok hovedfag om kulturdebatt i mellomkrigstiden og tidsskriftet Vor Verden. 

Han begynte sin journalistiske karriere i studentavisen *[[Universitas (avis)|Universitas]]*, der han også satt som styremedlem fra 2006 til 2008.  Fra 1996 skrev han frilans for *[[Aftenposten]]*, *[[VG]]* og *[[Dagens Næringsliv]]*. For *[[Dagbladet]]* skrev han først i juni 2000 og ble etterhvert debattredaktør. 

Siden 2004 har han rapportert fra samfunnslivet i Italia og utgitt bøker derfra. Den første fra 2006 handler om hvordan landets statsminister Silvio Berlusconi kom til makten (tiden 1980 til 2004). I den andre Italiaboka fra 2011, har han intervjuet landets tidligere statsminister  Giulio Andreotti for å belyse etterkrigstidens  kriminelle sider av Roma (frem til 1980), og fikk Brageprisen for det. I 2013 fikk han jobb som skribent i *[[Morgenbladet]]*. I 2016 ble det kjent at Ekern var en av fire som det ble satset to millioner på.

Han har siden 2020 NRKs Europa-korrespondent i Brussel og vil fra 2025 være utenrikskommentator i *[[Dagens Næringsliv]]*.

## Priser
* Brageprisen 2011 i kategorien sakprosa for boka «Roma»
* *[[Årets europeer]]* i 2015 av Europeisk Ungdom

## Bibliografi
* 
* 
* 
*  *Europeere* Cappelen Damm
*  *Folket, det er meg - den europeiske høyrepopulismens vekst og framtid* Spartacus ISBN 9788243011588

## Referanser
Uaru

* *[[Uaru amphiacanthoides]]*
* *[[Uaru fernandezyepezi]]*

***Uaru*** er en liten gruppe ciklider som består av bare to arter. 

De blir opptil 30 cm lange.
Kroppsformen er sammentrykket fra sidene.

## Akvaristikk
Dette er rolige fisk som krever god filtrering og utskifting av vannet.
De holder seg helst i små grupper.
På grunn av størrelsen bør de holdes i akvarier på 500 liter eller mer. 

De foretrekker en pH mellom 5,5 og 7,4 og en temperatur på 26-30 grader.
De tar det meste av fôr som de blir tilbudt.

## Eksterne lenker
*
Casino (brus)

**Casino** var produktnavn på en brus med sitron- og limesmak, tappet av Nora Mineralvann A/S fra 1987 til 1996, da den forsvant fra norske butikkhyller. Brusflaskene hadde blå etikett med *CASINO* i gule bokstaver og bildet av liten, gul sitron.

I en kort periode førte Lidl en ny type brus fra produsenten 66° NOR. Brusen het "Sitron Lime", og var veldig lik Casino i smak.

Casino ble produsert på 1,5 liters flasker, men kun halvlitere til å begynne med. I restaurant- og hotellbransjen har den blitt solgt på små, originale glassflasker hele tiden frem til produksjonsstopp.
Olav Sannes

**Olav Sannes** (født 27. april 1871 i Drangedal, død 26. januar 1946) var en norsk bonde, venstrepolitiker og forfatter. 

Han hadde landbruksutdannelse, var ordfører i hjembygda i en lang rekke år, og hadde flere andre kommunale og fylkeskommunale verv. Han satt på Stortinget 1919&ndash;21 og 1925&ndash;33.
 
Sannes utga to romaner med handling fra Drangedal; *Hardår* (1927) og *Gullsplinten* (1931). Bøkene ble gjenutgitt i et samlet bind i 1988. Han skrev også bygdeboka *Drangedal med Tørdal* (1924) (faksimile 1974, ISBN 82-990370-1-8). 

Han ble statsstipendiat i 1934.

## Referanser


## Eksterne lenker
*
Klovnefisker

* *[[Amphiprion]]*
* *[[Premnas biaculeatus|Premnas]]*

**Klovnefisker** er en undergruppe av jomfrufiskene. Disse små fiskene lever i symbiose med sjøanemoner. «Hovedpersonen» i animasjonsfilmen *[[Oppdrag Nemo]]* er en klovnefisk. Klovnefiskene er kjent for å skifte kjønn. Unge fisker vokser opp til ikke-seksuelle hanner som lever i grupper med et enkelt gytende par. Om hunnen dør, vil den gytende av hannene skifte kjønn og bli den neste hunnen, mens den største av de ikke-aktive hannene går gjennom en kjønnsmodning og blir den nye gytehannen.

Gruppen består av to slekter, *Premnas* med den ene arten *[[Premnas biaculeatus]]*, og *[[Amphiprion]]* med 27 arter. Arten ocellaris klovnefisk er en liten, fargerik art og holdes ofte som akvariefisk.

## Arter (utvalg)
* *[[Amphiprion percula]]*
* Ocellaris klovnefisk (*Amphiprion ocellaris*)

## Referenaser


## Eksterne lenker
*
Warsow

***War§ow*** eller ***Warsow*** (ofte forkortet til ***W§W*** eller ***WSW***) er et flerspiller førstepersonsskytespill offentlig utgitt første gang den 8. juni 2005 som en alpha-versjon. Den stabile versjonen, 1.0, ble lansert 28. juli 2012 etter 7 år med utvikling.

Spillet blir aktivt utviklet av en gruppe frilans programmerere og artister, samt aktivt testet av medlemmene av fellesskapet som eksisterer rundt spillet. Spillets konsept er basert på romanen *Chasseur de bots*, skrevet av Fabrice Demurger. En av spillets viktigste konsepter er en blanding av cyberpunk og tegnefilm-aktig grafikk via celle skyggelegging metoden, samt en blanding av mørke og skitne teksturer.

## Referanser


## Eksterne lenker
* 
* Offisiell wiki-side
Marco Elsafadi

**Marco Elsafadi** (født 6. desember 1976 i Tripoli i Libanon) er en norsk-palestinsk foredragsholder og tidligere basketballspiller som spilte for Bønes Basketballklubb. 

Elsafadi ble født i Libanon og vokste opp i Berlin. Han kom til Norge i 1987. Som basketballspiller har han spilt for toppklubbene Kristiansand Pirates, Vålerenga Kings, Ulriken Eagles, Frøya Ambassadors og Harstad Vikings. Han spilte også på det norske landslaget. Elsafadi er en av Norges mestvinnende basketspillere.

På Idrettsgallaen 2006 fikk han prisen som «Årets forbilde» for sitt engasjement for sårbar ungdom. Hans engasjement for ungdom startet i 1993, og i 2002 stiftet han New Page, som han ledet frem til 2011. For sitt arbeid i New Page fikk han utdelt Åpenhetsprisen 2007 av Mental Helse. Elsafadi har hatt flere verv i utvalg for regjeringen.

I 2014 vant han *[[Mesternes Mester]]*.

Marco Elsafadi har mottatt en rekke priser;

* Årets mest fengslende foredrag (2005)

* Årets forbilde - Idrettsgallaen (2006)

* Årets foredrag (2006)

* Ildsjel prisen Bergen (2006)

* Hedersprisen Anette Thommesens Minnefond (2006)

* Dørsjøs Minnepris - Norske Kvinners Sanitetsforening (2007)

* Åpenhetsprisen - Mental Helse (2007)

* Laksovprisen - Menneskerettighetenes Hus (2008)

* Hederspris - Stiftelsen Scheibler (2009)

* Likestillingsprisen - Bergen kommune (2010).

Marco Elsafadi har siden 1999 jobbet som klemmefremmer og kulturtolk i Bergen.

I 2015 skrev Erik Fossen boka *Marco -Ildsjel og forbilde*, utgitt av Vigmostad Bjørke. 

I 2015 kom serien *De bortførte barna* på skjermen på TV-kanalen TV 2, med Marco Elsafadi som programleder. Senere har han også vært programleder for *Hvem bryr seg* og *Brente Minner* på TV 2, og for *Det store spranget* på NRK. 

## Referanser


## Eksterne lenker
* Marco Elsafadis hjemmeside
Olaf Olafsen

**Olaf Olafsen** (født 3. september 1843, død 8. februar 1932) var en norsk prest, fruktbonde, skribent og historiker.

Olafsen var lærersønn, tok lærerskole i 1864 og ble cand.theol. i 1873. Han drev folkehøgskole på Veøy i 1874, var amtsskolelærer i Romedal 1876, sogneprest i Eid fra 1877, på Byneset fra 1883 og i Ullensvang 1889-1913. I Olafsens tid ble prestegården i Ullensvang et senter for hagebruk og fruktdyrking i Hardanger. 

Hans interesser og forfatterskap hadde fire retninger: hagebruk, biografi/kulturhistorie, lokal- og bygdehistorie og sist flere bøker om allmenninger og utmarkstradisjoner, dette som medlem av Høyfjellskommisjonen. Han ble statsstipendiat i 1917, som pensjonist. Den posthume selvbiografien *Mit liv gjenoplevet i mindet* utkom i 1947.  

## Referanser


## Litteratur
* sambok 31 bøker av/om Olafsen
Truls Øra

**Truls Øra** (født 16. mars 1951) er en norsk forfatter. Øra er en mye benyttet ekspert på italienske spørsmål, særlig i debattprogrammet Dagsnytt Atten.  Han var på 70-tallet verftsarbeider og oppsøkende journalist med reportasjereiser til Nord-Irland, Cuba, Midtøsten og Nord-Østen. Han flyttet til Roma i 1976 og stiftet familie. Der virket han som oppsøkende journalist og skrev fast Romaspalte for VG fra 1984 til omkring 1993, og returnerte etter om lag tjue år i Italia.  Ved 60-årsjubileet i 2011 er han kulturformidler og importør av italiensk vin.  Øra var venn av den norske forfatteren Jens Bjørneboe og kjente den amerikanske forfatteren Gore Vidal.

## Bibliografi

* *Hyrdebrev til kristenheten*, essay, 1990 
* *Aporia*, roman, 1985
* *Romanen om Helge Hauge*, roman, 1979

## Referanser


## Eksterne lenker
* Profil på Kulturnett.no
Norges statskalender

***Norges statskalender*** var en fortegnelse over kongehus, regjering, domstoler, Stortinget og statsforvaltningen, som ble utgitt fra 1815 til 2011.

Statskalenderen inneholdt en komplett oversikt over statsinstitusjoner, adresser og korte biografiske data om alle ansatte, deriblant embetsmenn. Den inneholdt også opplysninger om mottagere av ordner og stipendier, og styresammensetning for statsetater.

Utgivelsen av *Norges statskalender* hadde sin hjemmel i kgl.res. 27. november 1875 og 14. desember 1928. Departementenes servicesenter hadde ansvaret for utgivelsen. Boken utkom første gang i 1815. Fra 1877 utkom den årlig, unntatt under andre verdenskrig. I de første årene kom den med to til fire års mellomrom. Kalenderen gikk over fra gotisk skrift til antikvafont i 1869. På 1980-tallet gikk statskalenderen over til å liste de statsansatte alfabetisk i stedet for etter ansettelsestidspunkt. Fra 1997 kom den ut i internettutgave, med identisk innhold med papirutgaven. Statskalenderen var også en abonnementstjeneste på internett som var driftet av Kommuneforlaget.

I 2011 besluttet Fornyings-, administrasjons- og kirkedepartementet å legge den ned begrunnet i lite behov for tjenesten, og at innholdet var tilgjengelig fra andre steder på internett.

## Redaktører

* Ditlev Wilhelm Falkenberg Peckel: 1815, 1816, 1820, 1824, 1826, 1829, 1832, 1834, 1837, 1840
* Hans Lassenius Bernhoft: 1842
* Bernt Moe: 1844, 1846, 1848, 1850
* Peter Brechan Walsøe: 1853
* Christian Conrad Bugge: 1856, 1858
* Siegvart Petersen: 1859
* David Monrad Vogt: 1859, 1860
* Carl Christian Conrad Ruge: 1859, 1860, 1862, 1864, 1866, 1867, 1869, 1871
* Nils Rosing Bull: 1873, 1875, 1877–1912
* Nicolai Franciscus Leganger: 1912–
* …
* Torleif Gundem: 1975–1984
* Helge Hammerstad: 1985–1996
* Arvid Brundtland: 1997–
* Anne Cathrine Bigseth: –2011

## Referanser
Minnesota Public Radio

**Minnesota Public Radio** (**MPR**) er et regional *public radio*-nettverk i den amerikanske delstaten Minnesota. Det ble opprettet i 1967, og dekker delstaten ved hjelp av mer enn 50 FM-sendere. Hovedstudioene ligger i St. Paul. MPR er tilknyttet det landsomfattende *[[National Public Radio]]*-nettverket, men benytter også materiale fra *[[Public Radio International]]* (PRI). MPRs best kjente produksjon er det ukentlige magasinshowet *[[A Prairie Home Companion]]*, med Garrison Keillor som vert. 

## Eksterne lenker
* Minnesota Public Radio Web site, med history og stasjonsfortegnelse
* Minnewiki: The Minnesota Music Encyclopedia &ndash; Wiki drevet av Minnesota Public Radio
* American Public Media website
Registrar

**En domeneregistrar** (eller **domeneforhandler**) er en aktør som har fått tillatelse av en autoritet for et toppnivådomene (TLD) til å registrere domener for sine kunder.

I Norge er Norid autoritet for .no-domenet, et selskap under Digitaliserings- og forvaltningsdepartementet. Per september 2025 er det 249 forhandlere som har avtale med Norid og kan registrere .no-domener.

## Referanser


## Eksterne lenker
*Liste med alle akkrediterte .no-registrarer .
Maicon Douglas Sisenando

**Maicon Douglas Sisenando** (født 26. juli 1981) er en brasiliansk fotballspiller som spiller for den italienske klubben ASD Sona Calcio. 

Han debuterte for det brasilianske herrelandslaget mot  den 16. august 2006.

I 2010 fikk Sisenando prisen Samba d'Or og har tidligere spilt for klubbene Cruzeiro, Monaco, Inter og Manchester City. Som landslagsspiller var Maicon i den brasilianske troppen til VM i fotball 2010 i Sør-Afrika og igjen i VM 2014 på hjemmebane i Brasil.

## Meritter
;Cruzeiro
* Campeonato Brasileiro Série A: 2003
* Copa do Brasil: 2003
* Campeonato Mineiro: 2002, 2003
;Internazionale
* Serie A: 2006–2007, 2007–2008, 2008–2009, 2009–2010
* Coppa Italia: 2009-2010
* Supercoppa italiana di calcio: 2006, 2008
* Mesterligaen: 2009/2010
;Brasil
* Copa América: 2004, 2007
* Confederations Cup: 2005, 2009

## Referanser


## Eksterne lenker
* 
*
Ole Knutsen Ødegaard

**Ole Knutsen Ødegaard** (1847–1932) var lærer, ordfører (V), lokalhistoriker, lensmann og stortingsrepresentant.  

Han hadde lærerutdanning fra Hamar 1869, arbeidet som lærer 1865-70 og folkehøgskolestyrer 1870–1872. Han ble ordfører i hjembygda 1884–1893, og ble senere lensmann. Ødegaard var stortingsrepresentant 1889-97 og 1904-06. Han var med i komiteen for Valdresbanen og skrev 7 bind lokalhistorie under samletittelen *Gamalt fraa Valdres* (1911–1932). Han var statsstipendiat fra 1917.

Ødegaard ble tildelt 7. juni-medaljen.
## Referanser


## Eksterne lenker
*
Nesten helt sikkert

**Nesten helt sikkert** er et begrep innenfor sannsynlighetsregning som brukes om en hendelse som har sannsynligheten 1 (100&nbsp;%)

## «Nesten helt sikkert» i forhold til «sikkert»
Forskjellen mellom en hendelse som er «nesten helt sikker» og «sikker», er den samme som den subtile forskjellen mellom noe som skjer *med sannsynlighet 1*, og noe som skjer *alltid*.

Hvis en hendelse er sikker, vil den alltid skje. Ingen andre hendelser (selv ikke hendelser med sannsynlighet 0) kan på noen måte inntreffe. Hvis en hendelse er nesten helt sikker, er det andre hendelser som *kan* inntreffe, men det skjer nesten aldri, det vil si med sannsynlighet 0.

### Eksempel
Forskjellen kan illustreres ved å tenke seg en situasjon der man teller høyt fra 1 til 100. I denne rekken er det sikkert at man på et tidspunkt vil si tallet 40.

Forholdet blir annerledes hvis man i stedet tilfeldig sier tall mellom 1 og 100 høyt, etterhvert som en datamaskin med en god tilfeldig tallgenerator viser slike tall på skjermen. Hvis man fortsetter prosessen for evig, vil man nesten helt sikkert uttale tallet 40 på et tidspunkt. Men hvis man er uheldig, kan det ta mer enn bare 100 eller kanskje 200 tall, før man endelig kommer til 40. Hvis man fortsetter «for evig», vil man selvfølgelig i «praksis» i slutt uttale tallet 40, men begrepet «nesten helt sikkert» hjelper til å beskrive at prosessen forløper ved en uttømmelse av muligheter, snarere enn ved spesifikk endelig logikk.
Alog

**Alog** er en elektronika-duo fra Tromsø. Duoen ble stiftet i 1997 og består av Espen Sommer Eide og Dag-Are Haugan.

De ga ut den egenproduserte EPen *Alog* i 1998 og ble signert av plateselskpet Rune Grammofon. Året etter ga de ut sitt første album *Red Shift Swing*. Duoen vant Spellemannprisen 2005 i klassen elektronika for sitt tredje album, *Miniatures*. De ble nominert til Alarmprisen 2006 i klassen årets frimusikk/electronicaalbum for det samme albumet og til Spellemannprisen 2007 i klassen elektronika for albumet *Amateur*. Alog har oppnådd anerkjennelse utenfor Norge, og har turnert og spilt på festivaler i Europa, USA og Japan.

## Diskografi
* *Alog* (1998) EP
* *Red Shift Swing* (Rune Grammofon, 1999)
* *Duck-Rabbit* (Rune Grammofon, 2001) 
* *Miniatures* (Rune Grammofon, 2005)  
* *Catch that totem! (1998–2005)* (Melektronikk, 2005) Samleplate/remiks
* *Islands of Memory* (Creaked Records, 2006) EP
* *Just recording* (2006) Kun utgitt som LP i begrenset opplag
* *Amateur* (Rune Grammofon, 2007)
* *Unemployed* (Rune Grammofon, 2011) 

## Referanser


## Eksterne lenker
* Hjemmeside
*
Olai Skulerud

**Olai Skulerud** (født 12. august 1881 i Porsgrunn, død 10. september 1963) var en norsk dialektforsker, og professor ved Bergens Museum / Universitetet i Bergen.

Skulerud ble cand.philol. i 1906 og dr.philos. i 1918 på avhandlingen *Telemaalet i umriss*. Han var lærer ved høyere skoler i Oslo 1907-26, universitetsstipendiat 1911-1918 og statsstipendiat i *austlandsk målføregransking* 1918-1934 og 1935-39. Han var førstearkivar ved Norsk Målførearkiv 1939-43. Fra 1943 var han professor i *vestlandsk målføregransking* ved Bergens Museum, som etterhvert ble til Universitetet i Bergen til 1951. 

Hans publiserte arbeider er for en stor del studier av dialektene i enkeltbygder. 

## Litteratur
* sambok 31 bøker/artikler av Skulerud
Iván Córdoba

**Iván Ramiro Córdoba Sepúlveda** (født 11. august 1976 i Medellín, Colombia) er en tidligere fotballspiller. Fra 1999 til 2012 spilte han for  Inter i italiensk serie A. Han spilte også for det , og debuterte der mot  i 1997. Han var kaptein da Colombia i 2001 vant Copa América.

## Referanser


## Eksterne lenker
*
Berg

**Berg** (norrønt *bjarg*) er et gammelt skandinavisk uttrykk som beskriver sammenhengende steinmasser (bergarter) i naturen og som regel henviser til geologiske formasjoner av enten fjell eller fjellgrunn (berggrunn). I så måte beskriver begrepet **flaberg** en snau, jevn og naken bergflate – altså et område med berg som er relativt flatt og uten vegetasjon. Berg er også et vanlig norsk steds-, gårds- og etternavn.

## Steder med navnet Berg
### Antarktis
* Berg Peak, et fjell

### Norge
* Berg (Østfold), en tidligere kommune
** Berg skole
** Berg stasjon på Østfoldbanen
* Berg (Troms), en tidligere kommune på Senja
* Strøket Berg i Oslo
** Berg stasjon på Sognsvannsbanen
** Berg videregående skole, en videregående skole nedlagt i 2014
** Berg skole (Oslo)
* Berg (Sømna) på Helgeland
** Berg skole
* Strøket Berg i Trondheim
** Berg skole
** Berg studentby
* Berg fengsel utenfor Tønsberg, interneringsleir under andre verdenskrig og senere fengsel

### Sverige
*  Berg (Gästrikland), tettsted i Gästrikland
* Berg kommune (Sverige) i Jämtlands län
* Berg (Östergötland), tettsted i Östergötland

### Tyskland
* Hertugdømmet Berg
* Bergisches Land
* Berg (Ahrweiler), en kommune i Ahrweiler i Rheinland-Pfalz

## Personer med navnet Berg
* Alban Berg, østerriksk komponist
* Arild Berg, fotballspiller
* Berit Woie Berg, ordfører
* Claus Berg, kannik
* Frants Berg, biskop
* Frank Arne Berg, antikkforhandler
* Gunnar Berg, kunstmaler
* Harald Johan Berg, fotballspiller
* Henning Berg, fotballspiller
* Jan Berg – flere personer
* Jens Christian Berg, jurist og historiker
* Karin Berg, konservator, direktør Skimuseet
* Lars Berg – pekerside for flere personer
** Lars Berg, forfatter
* Lisbeth Berg, gift Korsmo, skøyteløper
* Lorens Berg, lokalhistoriker
* Magnus Berg, kunstner
* Marit Synnøve Berg, skuespillerinne
* Odd Berg, fotballtrener
* Ole Berg, offiser
* Patrick Berg, fotballspiller
* Rolf Åge Berg, skihopper
* Runar Berg, fotballspiller
* Ørjan Berg, fotballspiller
* Øyvind Berg – pekerside for flere personer
** Øyvind Berg, lyriker

*[[Berg (fornavn)]]* er også et fornavn.

## Gårder med navnet Berg
Sogn hvor navnet Berg forekommer:
* Agder: Eide
* Akershus: Asker, Aurskog, Enebakk, Fenstad, Gjerdrum, Hakadal, Skedsmo, Sørum, Udenes, Ullensaker, Ås
* Buskerud: Eggedal, Gol, Haug, Hedenstad, Hemsedal, Heggen, Hol, Hole, Hurum, Lunder, Nes, Ringerike, Ål
* Innlandet: Biri, Bruflat, Fluberg, Furnes, Fåberg, Hedalen, Hegge, Hof, Hunn, Løten, Mo, Nykirke, Os, Ringebu, Ringsaker, Romedal, Snertingdalen, Stange, Stavsjø, Svenes, Tretten, Vang, Våler, Østsinni, Ås
* Møre og Romsdal: Aure, Bolsøy, Eid, Kleive, Veøy, Skodje
* Nordland: Hol, Steigen
* Oslo: Nordre Aker
* Trøndelag: Byneset, Foldereid, For, Frosta, Grong, Hustad, Hemne, Hølonda, Lade, Lånke, Meldal, Rissa, Sakshaug, Salberg, Skage, Snåsa, Soknedal, Stjørdal, Vikna, Vinne, Ytterøya, Ørlandet, Åsen,
* Telemark: Bamble, Eidanger, Gjerpen, Skåtøy
* Troms: Bardu, Dyrøy, Kvæfjord, Kvænangen, Lyngen, Trondenes
* Vestfold: Andebu, Berg, Botne, Høyjord, Ramnes, Sande, Sem, Vassås
* Østfold: Eidberg, Enningdalen, Hobøl, Os, Råde, Skiptvet, Skjeberg, Ullerøy, Våler
Halfdan Arneberg

**Halfdan Arneberg** (født 10. mars 1879  i Oslo, død 24. desember 1961 samme sted) var en norsk maler, tegner, interiørarkitekt og folkekunsthistoriker. 

Han var utdannet ved Statens håndverks- og kunstindustriskole (SHKS) og arbeidet selv i en årrekke som lærer, først ved Fagskole for boktrykkere fra 1918 til 1925, deretter som lærer ved SHKS fra 1928 til 1949, som overlærer fra 1939. Han var anerkjent som en dyktig bokkunstner, og laget flere bokomslag. Sin plass i kunsthistorien har han likevel ervervet gjennom sin langvarige dokumentasjon av norsk prydkunst og folkekunst, som han publiserte i en rekke bøker. Arbeidet begynte i 1916 og han var statsstipendiat 1918–1925 for å kunne reise, dokumentere og avtegne norsk folkekunst. Han samarbeidet også med Hulda Garborg om bunader.

Han fikk Kongens fortjenstmedalje i gull i 1958 for sitt arbeid med norsk folkekunst.

## Referanser




## Eksterne lenker
* ''Norsk kunstnerleksikon'', bd 1. 1982
* sambok 45 bøker av/ved Arneberg
*
Heka

**Heka** (egyptisk Ḥkȝ; også stavet *Hike*) er i henhold til oldtidens egyptiske religion og mytologi en guddommeliggjøring av magi. Navnet hans er det egyptiske ordet for «magi». I henhold til egyptisk oldtidslitteratur (sarkofagtekstene) eksisterte Heka «før dualiteten hadde kommet til». Begrepet «heka» er også benyttet som begrep for å praktisere magiske ritualer.

## Navnet
Hans navn var det egyptiske ordet for magi, men Heka betyr bokstavelig å aktivisere ''Ka'' (*sjelen* i egyptisk mytologi), slik egypterne tenkte seg at magi virket, ved at Ka som et aspekt av sjelen. Mer betydningsfylt enn sjelen var makt og påvirkning, spesielt i henhold til gudenes *Ka*.

Hieroglyfen for Hekas navn var tvinnet lin med et par oppreiste armer, skjønt det kunne også vagt minne om et par sammentvinnede slanger innenfor ens armer. Således ble det sagt at Heka hadde kjempet med og overvunnet to slanger og ble vanligvis avbildet som en mann med to sammentvinnede slanger. Medisin og leger ble tenkt på som en form for magi, og Hekas prester utførte disse aktivitetene.

## Legenden
I gravkistetekstene fortelles det at Heka ble skapt ved tidens begynnelse av skaperguden Atum. Det ble også sagt at han var sønn av Khnum, den som skapte den spesifikke og individuelle *Ba*, et annet aspekt av sjelen. Som sønn av Khnum ble det sagt at hans mor var Menhit.

## Referanser
Ossuarium

**Ossuarium** fra nylatin og fransk *ossuaire* er et beinhus eller knokkelhus/-rom, alternativt en beholder, der man på enkelte kirkeområder eller vigslede steder oppbevarer knokler fra avdøde etter at den opprinnelige graven er slettet.

Slike ossuarier finnes i flere land. Noen av dem er blitt turistmål. Dette gjelder ikke minst de steder som har behandlet skjelettrestene på spesielt vis, enten ved ryddig stabling, eller ved å bruke dem dekorativt.

## Persia
I Persia brukte tilhengerne av Zoroastrismen for ca. 3 000 år siden en dyp brønn til dette formålet. Denne ble kalt *astudan*, som bokstavelig talt betyr «plass for beina». Det var mange regler og ritualer rundt denne skikken. Sogdianerne (en del av Aleksander den stores persiske erobringer langs silkeveien) kalte sine ossuarier for *tanbar*.

## Romersk-katolsk

I Europa finnes mange eksempler. Her kan nevnes Santa Maria della Concezione dei Cappuccini i Roma,Beinkirken i Sedlec og i Tsjekkia. Det store Douaumont-ossuariet i Frankrike inneholder restene etter mer enn 130 000 tyske og franske soldater som falt under slaget ved Verdun under den første verdenskrig

## Jødisk
I perioden som kalles «det andre tempelets tid», var det vanlig gravskikk med primærbegravelse i klippegraver, med sekundærbegravelse i ossuarier, (her:urner) som ble plassert i nisjer til hovedgraven. Noen av disse kalksteinsossuariene er nå funnet av arkeologer, og finnes på israelske museer. De er utstyrt med geometriske mønstre og en tekst som identifiserer innholdet.

I den tid debatterte jødiske vismenn hvorvidt innsamling av foreldrenes ben skulle være grunn for sorg eller glede. Løsningen var å faste om morgenen og feste om kvelden. Skikken opphørte etter ødeleggelsen av tempelet og utviklingen av den jødiske diasporaen, og finnes ikke blant nålevende utøvere av jødisk religion.

## Referanser


## Se også
* Katakombe
* Krypt
* Grav
* Mausoleum
* Relikvarium
* Gravmele

## Eksterne lenker
* 
* The Role of Shrines and Temples in the Urban Sogdian Community:  An Ethnoarchaeological Perspective from Contemporary Bukhara
Malvik (tettsted)

**Malvik** er et tettsted i Malvik kommune i Trøndelag. Tettstedet har  innbyggere per 1. januar , og ligger ved Trondheimsfjorden. Tettstedet består ifølge Statistisk sentralbyrås definisjon av områdene Malvik, Vikhammer, Saksvik og Hundhammeren i Malvik kommune og Væretrøa i Trondheim kommune.

I daglig bruk er Malvik bare en liten del av dette, tettbebyggelsen i tilknytning til tidligere Malvik stasjon.

## Saksvik
Saksvik er et område ned mot sjøen i Malvik kommune i Trøndelag. Skillet mellom Øvre og Nedre Saksvik går langs Malvikvegen, dvs gamle E6. Grensen mot vest går langs Lassvebergvegen og i øst mot jordet med Lillesjøen. Saksvik er en frodig og idyllisk plass med nordvendt flott utsikt over Trondheimsfjorden mot Frosta, Skatval og Forbordsfjellet.

På Øvre Saksvik finnes Saksvik skole fra 1974 og Saksvik barnehage. Saksvik teaterlag setter opp «Saksvikrevyen» annenhvert år.

Stedet har fått navn etter vikingehøvdingen Saxe på Vik, og flere veger i området bærer Saxe-navnet, for eksempel Saxe Viks veg og Saxeborgvegen.

## Referanser


## Eksterne lenker
* Kart over tettsteder i Sør-Trøndelag per 2005  (Statistisk sentralbyrå, pdf-fil)
* Saksvik teaterlags nettsted
Menhit

**Menhit** er i henhold til oldtidens egyptiske religion og mytologi en krigsgudinne. Hennes navn har en krigerstatus da det betyr «(hun som) massakrerer», og ble framstilt som en kvinne med løvehode.

I henhold til de aggressive attributter som blir tilegnet løver ble det meste av det som ble forbundet med krigføring i Egypt avbildet som en løve, så også med Menhit som var en løvegudinne. Man mente at hun red foran den egyptiske hæren og felte deres fiender med brannpiler, også sammen med andre krigsguder. Hun var mindre kjent som et kronet gudinne og var en av gudinnene som representerte den beskyttende uraeusslange ved kongelige kroninger.

I det 3. nome (distrikt) av Øvre Egypt, spesielt ved Esna, ble det sagt at hun var hustruen til Khnum og mor til Heka. Hun ble også dyrket i Nedre Egypt hvor hun ble knyttet til gudinnene Wadjet og Neith. 

Det er mulig hun representerer en utenlandsk innflytelse fra Nubia. Senteret for hennes kult var mot de sørlige grensene av Egypt som var i Øvre Egypt, og ble sterkt forbundet med Sekhmet, som var den opprinnelige løvegudinnen for krig i Øvre Egypt, etter foreningen av de to egyptiske kongerikene. Hun ble deretter etter hvert sett på som kun aspekt av denne gudinnen.

## Referanser
Mefjorden

**Mefjorden** er navnet på flere fjorder i Norge:

* Mefjorden (Sandefjord) – en fjord i Sandefjord i Vestfold
* Mefjorden (Senja) – en fjord på Senja i Troms
* Mefjorden (Hammerfest) – en fjord i Hammerfest i Finnmark
* Mefjorden (Nordkapp) – en fjord i Nordkapp i Finnmark
Supercoppa italiana

**Supercoppa italiana** (norsk: *den italienske supercupen*) er en italiensk fotballturnering over én kamp, hvor vinneren av Serie A møter vinneren av Coppa Italia. Den ble første gang spilt i 1988, da AC Milan vant over UC Sampdoria. Hvis det er samme lag som vinner både cupen og ligaen, er det laget som tapte cupfinalen som deltar i supercupen.

## Vinnere

 = Kom på andre plass i cupfinalen

## Vinnere totalt

## Referanser
Scream Bloody Gore

***Scream Bloody Gore*** er debutalbumet til death metal-bandet Death, utgitt i 1987. Albumet blir regnet som et av de aller første death metal-albumene. Band som Possessed og Messiah hadde allerede gitt ut album i death metal-sjangeren, men Death tok det hele et skritt videre. Sangene er raske og aggressive, mens tekstene fokuserer, som tittelen hinter til, på blod, død og lemlesting.

## Bakgrunn

Siden 1984 hadde prosjektene Chuck Schuldiner var involvert i vært veldig ustabile, og bandmedlemmer kom og gikk. Ofte var Schuldiner alene igjen i bandet, og han flyttet mellom Orlando, Tampa, San Francisco og Toronto på leting etter nye medlemmer. I 1985 var han nok en gang i San Francisco, hvor han kom i kontakt med trommeslager Chris Reifert. De to fant tonen, og i april spilte de inn demoen *Mutilation*. Bandet hadde utgitt en rekke demoer i årene 1984 og 1985, som hadde blitt godt mottatt i metal-undergrunnen, men det var først med *Mutilation* at Death virkelig slo an. Bandet signerte platekontrakt med Combat Records, og entret studio i juli 1986. 

## Sporliste
# «Infernal Death» (2:54)
# «Zombie Ritual» (4:35)
# «Denial of Life» (3:37)
# «Sacrificial» (3:43)
# «Mutilation» (3:30)
# «Regurgitated Guts» (3:47)
# «Baptized in Blood» (4:31)
# «Torn to Pieces» (3:38)
# «Evil Dead» (3:01)
# «Scream Bloody Gore» (4:35)

## Besetning
*Chuck Schuldiner – Gitar, bass og vokalen.
*Chris Reifert – Trommer

## Eksterne lenker
*
Francesco Tavano

**Francesco Tavano** (født 2. mars 1979 i Caserta, Italia) er en fotballspiller.

Tavano debuterte i Serie A for Empoli mot Perugia 29. september 2002. 2006&ndash;2007 hadde han kontrakt med Valencia, men var våren 2007 på lån til Roma.

Før 2007&ndash;2008-sesongen gikk Tavano til Livorno.

## Referanser

## Eksterne lenker
*
Ablasjon

**Ablasjon** er definert som det å fjerne et materiale fra overflaten av et objekt ved fordampning eller andre erosjonsprosesser.  Begrepet opptrer i romfysikk assosiert med gjeninntreden i atmosfæren, i glasiologi, medisin og passiv brannforkjempelse.

## Glasiologi
I glasiologi brukes **ablasjon** om smelting av snø og is på breer, drivis eller snødekke gjennom ulike prosesser (**fordamping**, **varmeledning** og **kalving**). Det motsatte av ablasjon er akkumulasjon.

## Se også
* Ablasjonsområde
* Akkumulasjon
* Likevektslinje
* Isbre

## Eksterne lenker

* Physics of laser ablation
* Lasik Laser Eye Surgery. USA Food an Drugs Administration-informasjon.
* Physical Modalities, Including Laser. eMedicine indeks om artikler som omhandler dette fenomenet.
* Chemical Peeling. American Academy of Dermatological Surgery.
*  Heart Arrhythmias Respond to Ablation UCLA Healthcare
Philippe Mexès

**Philippe Mexès** (født 30. mars 1982 i Toulouse, Frankrike) er en fotballspiller som fra 2011 til 2016 spilte for Milan. Han har også spilt for Auxerre i Ligue 1 og Roma i Serie A.

Mexès debuterte i Serie A for Roma mot Fiorentina den 12. september 2004, og på  mot  den 15. oktober 2002.

## Referanser


## Eksterne lenker
*
Rolando Bianchi

**Rolando Bianchi** (født 1983) er en italiensk tidligere fotballspiller.

## Referanser


## Eksterne lenker
* 
*
Claudio Ranieri

**Claudio Ranieri** (født 1951) er en italiensk tidligere fotballtrener og tidligere fotballspiller.

## Trenerkarriere
Våren 2007 ble han hentet til Parma FC for å redde klubben fra nedrykk fra Serie A til Serie B. Han takket for seg etter at oppgaven var utført, og gikk til , hvor han tok over etter Didier Deschamps. 

Den 1. september 2009 overtok han AS Roma etter Luciano Spalletti 20. februar 2011 trakk han seg etter blant annet tapt for Sjakhtar Donetsk i Mesterligaens åttendedelsfinalenes første kamp og 4-3 for Genoa etter å ha ledet kampen 0-3.

Han har tidligere vært trener for blant andre ACF Fiorentina og Chelsea FC.

Ranieri klarte i løpet av to sesonger å ta Cagliari Calcio fra Serie C1 til Serie A i 1990.

Ranieri signerte 22. september 2011 en ettårskontrakt med italienske , men fikk sparken 26. mars 2012 etter en sesong hvor Inter lå på en åttendeplass i Serie A da han og klubben skilte veier. 

Den 15. juli 2015 ble Ranieri ansatt som ny trener i Leicester City FC i Premier League. I sin første sesong i klubben ledet han klubben til Premier League-tittelen, noe som av enkelte fotballkjennere er blitt omtalt som noe av det mest overraskende som har hendt i idrettshistorien. 

Etter svake resultater sesongen etter, fikk Ranieri sparken 23. februar 2017.

## Referanser


## Eksterne lenker
*
VM i innebandy for kvinner 2007

Verdensmesterskapet i innebandy for kvinner i 2007 ble arrangert i Frederikshavn i Danmark 12. til 19. mai. 10 lag deltok i det sjette verdensmesterskapet for kvinner. Sverige beseiret Finland med 7-3 i finalen og vant sitt tredje verdensmesterskap i innebandy. 

## Gruppe A

### Tabell gruppe A

*Finland og Sverige til semifinale, Tsjekkia til kamp om 5.-plass, Russland til kamp om 7.-plass og Singapore til kamp om 9.-plass.

## Gruppe B

### Tabell gruppe B

*Sveits og Latvia til semifinale, Danmark til kamp om 5.-plass, Norge til kamp om 7.-plass og USA kamp om 9.-plass.

## Plasseringskamper
### Kamp om 5. - 9.-plass

*Singapore får spille i B-VM neste år  

## Semifinaler

## Bronsefinale

## Finale

## Plasseringer

## Kilder
* WOMEN´S WFC 2007  floorball.org, besøkt 7. august 2018